Кырый урамда

	(Сатирик әсәрләр конкурсы)	 Күзәттем мин җомга көнне (Татар өчен мунча көне) Зур авылның бер читен: Ак мунчалар түбәсендә Һич күрмәдем бу-төтен.   Тавыклар да кытакламый, Терлек юк аранында; Агач та үсми авылның Бу кырый урамында...   Кырый урам — кыргый урам... Чарасызлык һәрьякта: Кемдер буылып ютәлли, Һәм дә искән җил үтәли Махра исен тарата.   Сораштым шунда бер карттан, Кемнәр соң тора монда? Әйтте ул теләр-теләмәс: «Үлсә дә мәңге өйләнмәс Буйдаклар урамы ла...»     
	Илдус ДИНДАРОВ	
Казан утлары

	№ 4 |  	


